กระทรวงวัฒนธรรม อัญเชิญพระบรมสารีริกธาตุให้ประชาชนสักการะเพื่อความเป็นสิริมงคลช่วงเทศกาลปีใหม่ ที่ท้องสนามหลวง
กระทรวงวัฒนธรรม อัญเชิญพระบรมสารีริกธาตุให้ประชาชนสักการะเพื่อความเป็นสิริมงคลช่วงเทศกาลปีใหม่ ที่ท้องสนามหลวงนายอิทธิพล คุณปลื้ม รัฐมนตรีว่าการกระทรวงวัฒนธรรม ในฐานะผู้แทนนายกรัฐมนตรี ประธานในพิธีอัญเชิญพระบรมสารีริกธาตุ สวดมนต์ข้ามปี ถวายพระราชกุศลเสริมสิริมงคลทั่วไทย พ.ศ.2563 พร้อมด้วยปลัดกระทรวงวัฒนธรรม อธิบดีกรมการศาสนา ผู้บริหารกระทรวงวัฒนธรรมและเจ้าหน้าที่ร่วมในขบวนอัญเชิญพระบรมสารีริกธาตุประดิษฐาน ณ มณฑปบนรถบุปผชาติ เคลื่อนขบวนออกจากประตูวิเศษไชยศรี วัดพระศรีรัตนศาสดาราม ขึ้นประดิษฐานบนมณฑป ณ มณฑลพิธีท้องสนามหลวง เพื่อให้ประชาชนสักการะเพื่อความเป็นสิริมงคลแก่ตนเองและครอบครัวช่วงเทศกาลปีใหม่ ระหว่างวันที่ 30 ธันวาคม 2562 - 1 มกราคม 2563นอกจากนี้ รัฐบาลโดยกระทรวงวัฒนธรรม บูรณาการทำงานร่วมกับกระทรวง และหน่วยงานต่างๆ จัดกิจกรรมสวดมนต์ข้ามปี ถวายพระราชกุศล เสริมสิริมงคลทั่วโลก ระหว่างวันที่ 28 ธันวาคม 2562 ถึงวันที่ 1 มกราคม 2563 เพื่อถวายพระราชกุศลแด่สมเด็จพระบูรพมหากษัตริยาธิราชเจ้า พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และพระบรมวงศานุวงศ์ พร้อมเสริมสิริมงคลให้ตนเองและครอบครัวมีความสุข ตลอดจนเป็นแรงจูงใจลด ละ เลิก อบายมุขในเทศกาลปีใหม่ โดยในวันพรุ่งนี้ 31 ธันวาคม 2562 กำหนดให้มีกิจกรรมสวดมนต์ข้ามปี ตั้งแต่เวลา 21.30 น.ถึงวันที่ 1 มกราคม 2563 เวลา 00.30 น. และเวลา 07.00 จัดพิธีทำบุญตักบาตรถวายเป็นพระราชกุศลเพื่อความเป็นสิริมงคล